 Desi Cuc a anuntat ca in septembrie e gata, inaugurarea noii autostrazi Ilia-Cosevita se amana pe termen nelimitat Ciurea: E gata, dar s-a cautat ''nod in papura'' Ads Actualitate Politic Business Sport Life Show Login Arhiva Economie infrastructura Desi Cuc a anuntat ca in septembrie e gata, inaugurarea noii autostrazi Ilia-Cosevita se amana pe termen nelimitat Ciurea: E gata, dar s-a cautat "nod in papura" Autor: Gabriel Kolbay Marti, 10 Septembrie 2019, ora 08:34 13185 citiri In ciuda promisiunilor ministrului Razvan Cuc, nimeni n-ar putea spune cand vom putea circula, intr-adevar, pe noua autostrada-muzeu din Romania, care se intinde pe 21 de kilometri, din apropiere de Ilia si pana la Cosevita In mod normal, circulatia pe loturile 3 si 4 ale Autostrazii Lugoj-Deva ar fi trebuit sa se deschida - cu o intarziere de peste 3 ani - pe data de 12 august Pana la urma, insa, pe 14 august s-a inaugurat doar Lotul 4 al soselei, lung de 22,1 kilometri, dintre Ilia si Soimus (judetul Hunedoara) In schimb, circulatia pe Lotul 3, lung de 21 kilometri, (dintre Ilia si Cosevita) nu a mai fost deschisa Motivul: Compania Nationala de Administrare a Infrastructurii Rutiere (CNAIR) a sustinut ca societatea care a construit respectivul segment de drum - anume compania spaniola Comsa - nu si-ar fi facut treaba In consecinta, soseaua nu putea fi inaugurata, din cauza ca era nesigura si ar fi pus in pericol vietile soferilor care urmau sa circule pe ea CNAIR a sustinut, spre exemplu, ca au aparut crapaturi in taluzul care duce la terasamentul drumului, iar asta putea cauza o alunecare a soselei De asemenea, pe versanti aparusera ravene (santuri adanci sapate de ploaie - n red ), ceea ce sugera ca, la un moment dat, cantitati importante de pamant s-ar fi putut pravali pe carosabil, punandu-le vietile in pericol soferilor care ar fi circulat prin zona, pe autostrada Ads In prima instanta, Razvan Cuc a spus ca, in urma acestor constatari, CNAIR a discutat cu Comsa, iar problemele urmeaza sa se rezolve in numai 10 zile Ulterior, insa, pe 28 august, , CNAIR a reziliat contractul cu Comsa In consecinta, tocmai cand ajunsese, in sfarsit, la un pas de finalizare (lucrarile fiind executate in proportie de 99%), Lotul 3 al Autostrazii Lugoj-Deva a ramas fara constructor! Din nou, Razvan Cuc a sustinut ca situatia nu pune mari probleme, in conditiile in care CNAIR va face lucrarile pe care Comsa refuzase sa le duca la bun sfarsit Mai exact, Cuc a declarat ca "lotul 3 va fi deschis undeva la sfarsitul lunii septembrie A fost preluat de catre CNAIR, se fac lucrarile Va fi dat in trafic la sfarsitul lui septembrie" Numai ca, de fapt, lucrurile sunt mai complicate In realitate, CNAIR nu poate intra pur si simplu pe santierul autostrazii, ca sa se apuce de treaba Eram la un pas de inaugurare, dar ne-am intors la licitatii Ads Purtatorul de cuvant al CNAIR, Alin Serbanescu, a declarat pentru Ziare com ca existe o serie de proceduri de urmat pentru finalizarea lucrarilor la Lotul 3 al Autostrazii Lugoj-Deva "In formula actuala, dupa reziliere, noi trebuie sa terminam lucrarile In regie proprie sau cu terti CNAIR poate interveni pentru a remedia problemele mici, depistate la inspectia vizuala in santier, cum ar fi: montaj garduri si parapete, decolmatari si realizarea de marcaje Trebuie insa facuta o expertiza independenta, pentru depistarea eventualelor probleme mari, ascunse Si dupa aceasta expertiza ne putem apuca de treaba Se lucreaza la organizarea unei licitatii pentru selectarea unei firme care sa faca expertiza Cand va fi gata expertiza? Depinde si de cat va dura licitatia" , a declarat pentru Ziare com purtatorul de cuvant al CNAIR, Alin Serbanescu Cu alte cuvinte - in ciuda promisiunilor ministrului Transporturilor - in realitate e destul de greu de spus cand anume va fi gata segmentul de autostrada si cand vom ajunge sa si circulam pe el Ads Constructorul sustine ca i s-au pus piedici: Avem sentimentul ca suntem santajati Imediat dupa ce CNAIR a reziliat contractul pentru constructia lotului 3, Comsa a transmis, prin intermediul unui comunicat de presa, ca statul roman i-a pus in permanenta piedici "Piedicile inregistrate de Asociere (condusa de Comsa - n red ) pe parcursul derularii proiectului, cat si rezilierea contractului in momentul in care construirea lotului 3 a fost finalizata ridica mari semne de intrebare despre integritatea si buna credinta a autoritatilor statului, care intentionat au adus intarzieri in desfasurarea lucrarilor ( ) In septembrie 2017, in decizia luata de Curtea Internationala de Arbitraj, ne-a fost recunoscuta extinderea termenului de executie si a decis ca CNAIR sa plateasca revendicarile pe care antreprenorul le avea deja castigate in valoare aproximativa de 12 000 000 lei CNAIR a refuzat plata acestei sume Ads In urma acestor intamplari, CNAIR si-a exercitat pe deplin forta intr-o maniera absolut abuziva, incalcand toate clauzele contractuale anterioare, continuand sa ameninte Asocierea cu penalitati, neconformitati, instructiuni de remediere" , se arata in comunicatul remis de Comsa Ba mai mult, constructorul sustine ca s-a simtit santajat "Spre sfarsitul proiectului, pe data de 26 iunie 2019 a avut loc o noua sedinta oficiala, unde s-a discutat despre faptul ca proiectul se apropie de sfarsit si se estimeaza ca autostrada va putea fi data in trafic in aproximativ o luna Cu aceasta ocazie s-a pus sub semnul intrebarii modalitatea contractuala de efectuare a platilor ramase Lucrarile s-au desfasurat cu o normalitate absoluta pana cand s-a schimbat din nou conducerea CNAIR si pe la mijlocul lunii iulie 2019 este numita aceeasi echipa care anterior a actionat abuziv impotriva noastra Evident, avem din nou sentimentul ca suntem santajati, numai ca acum lucrarile sunt practic finalizate si gata de a fi puse in functiune Ads Astfel, se blocheaza posibilitatea populatiei Romaniei de a se bucura, din motive ascunse, din razbunare si actiuni deplasate ale autoritatii contractante, de aceasta portiune de autostrada care este gata sa fie folosita" , a mai transmis Comsa Pro Infrastructura: Autostrada e gata din august Dar intre timp situatia s-a complicat Directorul executiv al Asociatiei Pro Infrastructura (API), Ionut Ciurea, a explicat pentru Ziare com ca lotul 3 al Autostrazii Lugoj-Deva e gata inca din august si putea fi inaugurat deja, daca n-ar fi cautat CNAIR "nod in papura" "Pe acest santier au fost - de la inceperea lucrarilor si pana astazi - 60 de neconformitati Adica 60 de lucrari care, intr-un fel sau altul, fusesera facute prost E un numar normal de neconformitati, pentru un santier mare de autostrada, intins pe 21 de kilometri Dar dintre cele 60 de probleme, 59 s-au rezolvat A mai ramas o singura neconformitate, pe care constructorul, desi s-a straduit, n-a prea avut cum sa o rezolve in totalitate Anume: o situatie legata de modul in care se scurg apele la capatul lotului 3, cel dinspre nodul rutier Holdea Acolo, soseaua lotului 3 se termina intr-un deal Iar constructorul n-a putut face debleu (sapatura in vederea amenajarii unui canal deschis pentru scurgerea apelor - n red ) Dar gasise o solutie de moment la care incepuse sa lucreze Ca problema sa se rezolve de tot, trebuia sa intervina constructorul care face drumul din partea opusa a dealului Numai ca - ce sa vezi! - respectiva portiune de drum din partea opusa a dealului e inca in licitatie si n-are constructor! Deci nu avea cine sa intervina, iar problema nu putea fi solutionata definitiv In rest, crapaturile in taluz, ravenarile de pe versanti, lipsa unor garduri reprezinta un singur lucru: nod in papura! Nu sunt probleme care sa justifice refuzarea receptiei Nu sunt chestiuni care sa ridice probleme de siguranta traficului! Iar constructorul era oricum obligat sa le rezolve pe toate in 90 de zile, in baza garantiei de 4 ani pe care o oferea pentru lucrari Acum acea garantie s-a pierdut" , ne-a explicat Ionut Ciurea Atunci cand a ales sa rezilieze contractul cu Comsa, CNAIR n-a facut de fapt decat sa creeze niste obstacole majore in calea inaugurarii drumului "S-a ales varianta rezilierii contractului cu Comsa, in ideea ca va face CNAIR lucrarile ramase, in regie proprie Dar asa au spus si la Centura Sucevei Si pana la urma n-au lucrat in regie proprie De ce? Din cauza ca e destul de complicat sa o faca Constructia unei autostrazi inseamna si acte La receptia lotului, va semna CNAIR si ca beneficiar (cel care primeste autostrada pentru a exploata - n red ) si ca societate care a construit-o? Ceva nu se leaga aici Sau va trebui CNAIR sa aleaga - prin incredintare directa, daca legea ii va permite, sau prin licitatie - o societate care sa termine lucrarile? Iar astfel de proceduri dureaza Asa ca, la acest moment, nu putem avansa niciun termen la care se va deschide traficul pe noua autostrada-muzeu" , a mai spus Ionut Ciurea In aceste conditii, pare din ce in ce mai probabil ca Guvernul Dancila - care pana nu demult promitea ca va inaugura 180 de kilometri de autostrada in 2019 - sa incheie anul fara sa mai deschida nicio palma de sosea de mare viteza, in afara celor 22 de kilometri deja inaugurati! Ads Scrie pe Ziare Com Citeste si: Fostul jurnalist Cristian Vasilcoiu, propus de PSD pentru funcția de secretar de stat la Ministerul Muncii - Surse Biroul Permanent Județean al PSD Dolj a hotărât ca propunerea organizației pentru funcția de secretar de stat la Ministerul Muncii să fie Cristian Vasilcoiu Informația a fost făcută Kelemen Hunor se opune testării gratuite în vederea obținerii certificatului digital: ”Nu se poate să îți plătească statul Nu vrei vaccin, vrei teste” Kelemen Hunor a declarat luni, 13 decembrie, că nu este de acord ca statul să suporte costurile testării gratuite pentru angajații care vor să obțină certificatul digital, dar care nu vor # Autostrada muzeu Lugoj Deva amanare inaugurare , # Autostrada Muzeu Lugoj Deva Pro Intfrastructura Ne puteți urmări și pe pagina noastră de Facebook sau pe Google News Sursa: Ziare com Comentarii gheu Click pentru a vedea sistemul de punctaj "> rank 5 Proceduriliiiiii Inseamna spaga! I-mi dai bani aprob, nu i-mi dai nu aprob Vezi tot alfabeta Click pentru a vedea sistemul de punctaj "> rank 5 Intrebare Firma afacut autoastrada in conditiile de calitate prevazute in contract? Da sau nu? Daca un Vezi tot Vezi toate comentariile (7) Adauga comentariu Parteneri Ziare Com DigiSport ro Imaginile care fac inconjurul lumii: cum a fost filmat Toto Wolf, seful de la Mercedes, dupa ce Hamilton a pierdut titlul mondial a1 ro Zodiile care vor avea un an dificil in 2022 Iata despre ce nativi este vorba ObservatorNews ro Detalii teribile in raportul IML, in cazul studentilor ucisi la Iasi Ioana si iubitul ei au fost hacuiti cu zeci de lovituri de cutit Ads Top stiri din Business Un start-up românesc numit Humans ai a încasat 1,17 milioane de dolari în mai puțin de 30 de minute Energia solară ar putea deveni cea mai importantă sursă de producere a electricităţii în România Anul când se va produce schimbarea Ajutoare de stat de 10,3 milioane de euro pentru aeroporturile românești care au avut pierderi în pandeme Condițiile pentru acordarea fondurilor Producția de autoturisme a României a scăzut cu peste 6% în 2021 Mărcile care conduc în topul vânzărilor Viitorul interviurilor de joburi: MGM le permite candidaților la angajare să încerce locuri de muncă în VR Lacăt pe ușa operatorilor economici care încalcă repetat măsurile anti-COVID Legea a fost promulgată de președinte Toate stirile din Business Ads Ads Urmărește-ne pe: Banii tai Afaceri Bani Preturi Taxe Impozite Locuri de munca Casa Auto Internet si Tehnologie Fonduri Economie Mediu Elon Musk Mugur Isarescu Anca Dragu Paliu Bogdan Olteanu Achim Irimescu Sebastian Vladescu Florin Georgescu Aura Carmen Raducu Apple Volkswagen Constantin Stroe Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 